Schweder - Wikipedia

# Schweder

### From Wikipedia

Schweder is een plattdüütschen Vörnaam for Jungs.

## [Ännern] Herkamen

Dat is swaar to seggen, wo düsse Naam vun herkamen deit. To'n eersten Mal dükert he in Bremen 1678 up. So steiht dat in Peter Koster sien Chronik to lesen. Later finnt sik de Naam in een Inwahnerlist vun dat Dörp Habenhusen bi Bremen in dat Jahr 1690 . Dor steiht mank de Köthners (dat sünd Lüttbuurn) vun dat Dörp een Schweder Frese. Frese is een Tonaam, de in Habenhusen un Arsten ganz begäng is.

Nu hefft de Sweden ünner jem ehren Feldherrn Carl Gustav Wrangel in dat Jahr 1666 in Habenhusen seten, vunwegen dat se de Stadt Bremen geern innehmen wullen. Kann angahn, dat de Naam Schweder dorvun herkummt, dat de Habenhuser nah de Sweden hochkeken hefft un stolt weeren, dat düsse Grootmacht in jem ehr Dörp weer. De Sweden to Ehren kann een Habenhuser Familie ehr Kind up den Naam Schweder döfft hebben. Man dat is just so goot (oder beter) möglich, datt een Habenhuser Deern nich uppasst hett, un hett sik vun een vun de Suldaten vun Wrangel een Kind andreihn laten. Düt Kind hett denn den Naam Schweder kregen, vunwegen dat sien Vadder een Sweden weer. Dat paßt jedenfalls vun dat Öller her: 1690 weer de denn woll 24 Jahr oolt.

Man wo kümmt denn een utwussen Mann in Bremen her, de al in't Johr 1678 düssen Naam driggt? Kann angahn, dat de Naam doch een beten öller is un ut de Tiet vun den 30-jöhrigen Krieg kümmt. Dormols harrn de Sweden up de Siet vun de Protestanten stahn un hefft jem tolest ok vör Tilly un Wallenstein ehr Armeen rett. Kann angohn, dat düsse Naam dormols bi de Protestanten een goden Klang harrt hett.

## [Ännern] Böker

- Müller, Hartmut (Rutgever): Peter Koster, Chronik der Kaiserlichen Freien Reichs- und Hansestadt Bremen 1600-1700, Bremen 2004, ISBN 3-86108-687-5

Vun „http://nds.wikipedia.org../../../s/c/h/Schweder.html“

Sietenkategorien: Plattdüütsch | Vörnaam för Jungs

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken